**Nummer:** 2728

**Titel:** Grundkompetence chauffør gods

**Kort titel:** Grund-gods

**Status:** GOD

**Godkendelsesperiode:** 01-01-2004 og fremefter

**Beskrivelse af jobområdet**

**Definition af jobområdet**

Inden for vejgodstransportområdet udføres transport af gods og varer i dertil indrettet køretøj. Det drejer sig om lastbiler med over 3,5 tons totalvægt - med og uden påhængskøretøjer - og om varebiler, som typisk har en tilladt totalvægt op til 3,5 tons.

Det transporterede gods spænder fra enkelte pakker over temperaturregulerede transporter til enhedslaster, herunder containere. Der arbejdes også med gods af typen bulk, såsom sten og grus, asfalt og andre entreprenørmaterialer, korn, roer og andre typer massegods.

Vejgodstransport udføres for fremmed regning (vognmandskørsel), eller egen regning (firmakørsel). Jobområdet er kendetegnet af mange, meget små virksomheder og få store virksomheder.

Der skønnes at være beskæftiget ca. 60.000 inden for jobområdet.

Opgaverne i forbindelse med godstransport af landevej udføres af medarbejdere, der har opnået kompetencen gennem en kombination af virksomhedsoplæring og deltagelse på kurser og af faglærte chauffører.

Der findes myndighedskrav for at føre varebil, lastbil, lastbil med påhængskøretøj og for unge førere under 21 år af lastbil, fastsat af Rigspolitiet.

Beredskabsstyrelsen og Færdselsstyrelsen har fastsat myndighedskrav for medarbejdere, der transporterer farligt gods på landevej.

Færdselsstyrelsen fastsætter krav til personer, der ønsker tilladelse til at drive vognmandsvirksomhed.

**Typiske arbejdspladser inden for jobområdet**

De typiske arbejdspladser beskæftiger sig med vejgodstransport.

Inden for jobområdet anvendes forskellige typer af køretøjer til de forskellige opgaver.

Virksomhederne inden for jobområdet spænder fra store internationale virksomheder til enkeltmands vognmandsforretninger/budcentraler.

**Medarbejderne på arbejdspladserne inden for jobområdet**

De fleste godschauffører har opnået kompetencen gennem en kombination af virksomhedsoplæring og deltagelse på kurser. Mange har AMUs grunduddannelse for godschauffører som baggrund. Ca. en tredjedel har en faglært uddannelse inden for et andet fag, og ca. 5% har en faglært uddannelse som chauffør.

Hvis en godschauffør foretager et jobskifte sker det meget ofte inden for jobområdet. I nogle tilfælde skiftes dog til et job som chauffør inden for personbefordring.

Enkelte chauffører ansættes som mellemledere med funktion som kørselsforvaltere eller disponenter.

De typiske operative medarbejdere inden for vejgodsområdet er mænd. Kun ganske få af medarbejderne er kvinder, flygtninge og indvandrere.

Mange operative medarbejdere inden for jobområdet har problemer med de grundlæggende almene færdigheder, såsom at læse, skrive og regne.

**Arbejdsorganisering på arbejdspladserne inden for jobområdet**

Godschaufføren arbejder typisk alene, men med megen kundekontakt. Arbejdstiderne er vekslende, og med meget store krav til fleksibilitet.

**Beskrivelse af de tilhørende arbejdsmarkedsrelevante kompetencer**

**Kendskab til vejtransportens regler**

**Kort beskrivelse af kompetencen og dens anvendelse i jobområdet**

Medarbejderen kan anvende sit kendskab til:

- Gældende arbejdstidsregler inden for vejtransportområdet.

- Rettigheder og pligter for chaufføren i forhold til certifikat- og uddannelseskrav.

- Regler for godstransport, national såvel som international, herunder ansvar- og

forsikringsforhold.

**Teknologi og arbejdsorganisering**

Værktøjerne, der står til rådighed for godschaufføren, strækker sig fra opslag i håndbøger over anvendelse af IT-baserede databaser til søgning på Internettet.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Alle operative medarbejdere inden for jobområder skal beherske denne kompetence.

**Beskrivelse af de tilhørende arbejdsmarkedsrelevante kompetencer**

**Vejgodstransport**

**Kort beskrivelse af kompetencen og dens anvendelse i jobområdet**

Medarbejderen kan udføre grundlæggende godskørsel med forvogn, forvogn og påhængskøretøj eller trækker og trailer.

Medarbejderen kan foretage korrekt fordeling af lasten på lastbilen og kan sikre godset.

Medarbejderen kan udføre energi- og miljørigtig kørsel.

Medarbejderen kan vedligeholde og efterse sit transportmateriel.

Medarbejderen har en grundlæggende læsekompetence. I nogle tilfælde forudsættes det, at godschaufføren kan forstå og anvende manualer på engelsk eller tysk.

**Teknologi og arbejdsorganisering**

De fleste virksomheder er specialiserede inden for én type godstransport, men der findes virksomheder, som omfatter flere arbejdsområder, og hvor godschaufføren veksler mellem arbejdsopgaverne.

Teknologien, som anvendes i forbindelse med godshåndtering, er i konstant udvikling, men det er stadig alene godschaufførens ansvar, at godshåndteringen bliver udført korrekt og sikkert.

Transportmateriel gennemgår en stadig teknologisk udvikling. Den enkelte godschauffør har ansvaret for at foretage de eftersyn og den vedligeholdelse, som materiellets manual og virksomhedens politik på området foreskriver, og medarbejderen skal kende de krav, som færdselsloven stiller samt være opmærksom på Arbejdstilsynets anvisninger.

Lastbiler bliver udstyret med mere og mere avanceret udstyr, som både kan støtte, men også overvåge godschaufførens evne til at udføre rationel og økonomisk kørsel.

De fleste godschauffører arbejder typisk i en årrække inden for et arbejdsområde. Hvis de skifter til en ny virksomhed, vil de typisk bevare beskæftigelse inden for godstransportområdet som sådan.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Medarbejderen skal være i besiddelse af et eller flere af følgende certifikater og beviser:

- Kørekort til personbil (B), lastbil (C) og påhængsvogn (E).

- ADR-bevis til vejtransport af farligt gods, som skal fornys hvert 5. år.

- Hvidt kvalifikationsbevis for unge under 21 år.

**Kompetencens udbredelse på arbejdspladser i jobområdet**

Kompetencen er grundlæggende og dermed udbredt til alle arbejdspladser inden for vejgodstransport.

**Aktuelt tilkoblede mål**

Niveau kan angives ved enkeltfag.

| **Nummer, niveau og titel** | | **EUU** | **Varighed**  **i dage** |  | **Tilknyttet i perioden** |
| --- | --- | --- | --- | --- | --- |
| 40041 | Den personlige uddannelses- og jobplan | AA | 2,0 |  | 09-09-2014 og fremefter |
| 40065 | Uheldforebyggelse for erhvervschauffører | AK | 1,0 |  | 21-03-2014 og fremefter |
| 40137 | Fagunderstøttende dansk som andetsprog for F/I | AP | 10,0 |  | 16-08-2007 og fremefter |
| 40390 | Psykisk arbejdsmiljø i faglærte og ufaglærte job | AD | 2,0 |  | 01-07-2013 til 30-09-2015 |
| 40391 | Arbejdsmiljø inden for faglærte og ufaglærte job | AD | 2,0 |  | 01-07-2013 til 30-09-2015 |
| 40392 | Ergonomi inden for faglærte og ufaglærte job | AD | 2,0 |  | 01-07-2013 og fremefter |
| 40503 | Praktikvejlederens kommunikation med elev/lærling | AD | 2,0 |  | 01-07-2013 og fremefter |
| 40532 | Introduktion til arbejdsmarkedsuddannelserne (F/I) | AP | 3,0 |  | 07-10-2008 og fremefter |
| 40533 | Introduktion til et brancheområde (F/I) | AP | 40,0 |  | 07-10-2008 og fremefter |
| 40534 | Arbejdsmarked, it og jobsøgning (F/I) | AP | 40,0 |  | 07-10-2008 og fremefter |
| 40535 | Introduktion til det danske arbejdsmarked (F/I) | AP | 3,0 |  | 08-10-2008 og fremefter |
| 43343 | Praktik for F/I | AP | 48,0 |  | 01-07-2013 og fremefter |
| 44978 | Jobrelateret fremmedsprog med nuanceret ordforråd | AD | 5,0 |  | 01-07-2013 og fremefter |
| 44979 | Jobrelateret fremmedsprog med basalt ordforråd | AD | 5,0 |  | 01-07-2013 og fremefter |
| 45080 | Energirigtig kørsel | AK | 3,0 |  | 01-12-2005 og fremefter |
| 45114 | Kørsel med vogntog, kategori C/E | AK | 20,0 |  | 11-04-2006 og fremefter |
| 45122 | Køreteknik | AK | 2,0 |  | 01-12-2005 og fremefter |
| 45215 | Grundlæggende faglig regning | AP | 2,0 |  | 09-01-2015 og fremefter |
| 45347 | Grundlæggende faglig matematik | AP | 3,0 |  | 09-01-2015 og fremefter |
| 45511 | Faglig læsning | AP | 2,0 |  | 09-01-2015 og fremefter |
| 45536 | Faglig skrivning | AP | 3,0 |  | 09-01-2015 og fremefter |
| 45545 | Dansk som andetsprog for F/I, basis | AP | 40,0 |  | 09-01-2015 og fremefter |
| 45567 | Dansk som andetsprog for F/I, alment niveau | AP | 40,0 |  | 09-01-2015 og fremefter |
| 45569 | Dansk som andetsprog for F/I, udvidet niveau | AP | 40,0 |  | 09-01-2015 og fremefter |
| 45571 | Fagunderstøttende dansk som andetsprog for F/I | AP | 10,0 |  | 09-01-2015 og fremefter |
| 45572 | Dansk som andetsprog for F/I, basis | AP | 40,0 |  | 01-05-2006 og fremefter |
| 45573 | Dansk som andetsprog for F/I, alment niveau | AP | 40,0 |  | 01-05-2006 og fremefter |
| 45574 | Dansk som andetsprog for F/I, udvidet niveau | AP | 40,0 |  | 01-05-2006 og fremefter |
| 45917 | Praktikvejledning af eud-elever/lærlinge | AF | 1,0 |  | 27-06-2007 og fremefter |
| 46905 | ADR Grundkursus - Vejtransp. af farl. gods i emb. | AK | 3,0 |  | 29-09-2011 og fremefter |
| 47467 | Udvidelse af GK for buschauffører | AK | 5,0 |  | 29-10-2012 og fremefter |
| 47668 | Grundlæggende faglig regning | AP | 2,0 |  | 01-07-2013 og fremefter |
| 47669 | Grundlæggende faglig matematik | AP | 3,0 |  | 01-07-2013 og fremefter |
| 47670 | Faglig læsning | AP | 2,0 |  | 01-07-2013 og fremefter |
| 47671 | Faglig skrivning | AP | 3,0 |  | 01-07-2013 og fremefter |
| 47745 | Grundlæggende kvalifikationer for varebilschauffør | AK | 3,0 |  | 14-10-2013 og fremefter |
| 47848 | EU-Efteruddannelse for godschauffører - oblig. del | AK | 3,0 |  | 24-01-2014 og fremefter |
| 47849 | EU-Efteruddannelse for godschauffører | AK | 5,0 |  | 05-02-2014 og fremefter |
| 47854 | Godstransport med lastbil | AK | 30,0 |  | 24-01-2014 og fremefter |
| 47855 | Intensiv grundlæggende kval.uddannelse - lastbil | AK | 20,0 |  | 24-01-2014 og fremefter |
| 47856 | Grundlæggende kvalifikationsuddannelse - lastbil | AK | 40,0 |  | 24-01-2014 og fremefter |
| 47857 | Godstransport med lastbil samt grundl. kval.uddan. | AK | 50,0 |  | 24-01-2014 og fremefter |
| 47861 | Vejgodstransport for buschauffører | AK | 15,0 |  | 24-01-2014 og fremefter |
| 47961 | Energiøkonomisk kørsel for erhvervschauffører | AK | 1,0 |  | 01-04-2014 og fremefter |
| 48012 | Instruktører og elever i praktikcentret | AP | 2,0 |  | 18-12-2014 og fremefter |
| 48013 | Mål og læring i praktikcentret | AP | 2,0 |  | 18-12-2014 og fremefter |
| 48049 | Arbejdsmiljø 1 i faglærte og ufaglærte job | AD | 2,0 |  | 20-04-2015 og fremefter |
| 48050 | Arbejdsmiljø 2 i faglærte og ufaglærte job | AD | 2,0 |  | 20-04-2015 og fremefter |